remis jans braken
kaerle etc. doen te wetene allen ieghewoirdigen ende toecomenden
dat wij ontfangen hebben die oidtmoedige supplicatie van jan braken
van pulle in onsen lande van brabant gelegen inhoudende hoe dat
sdaegs nae sinte peeters dach in junio anno xvc ende xliii hy suppliant
gegaen is ten huyse van jan de backer woenende tot pulle voirscreven dair
vindende eenen geheeten jan de jonge vorster van pulle mitsgaders
die moeye vanden selven jan de jonge seggende hy suppliant totter voirscreven
moey dat huer dochter geseegt soude hebben dat zy des suppliants huysen
gesien hadde met eenen geschuerden rock comen inde kercke waer
op de moeye antwoirde dat huer dochter dat niet geseegt en
hadde en hy suppliant seyde dat zy emmers den geseegt hadde seggende
oick dat huer hunnen dagelycks groote scade deden in zyn block
dwelck hoirende de voirscreven jan de jonge heeft geseegt ick woude
dat de hinnen al doot waeren ende dat wy $$ morgen te voeren
hadden waervuyt woirden geresen zyn tusschen den voirscreven janne
de jonge ende den suppliant herkende mits desen hy suppliant zyn pasmes
vuyte ende nemende jan de jonge eenen dryvoet stoel ende souden daer
gevochten hebben ten hadde geweest dat de weert jan de backer
voirscreven tusschen beyde gegaen hadde ende heeft den suppliant gehouden
siende jan de jonge dat de suppliant gehouden was is comen loopende
met grooter fortssen met zynen stoel tegen den suppliant die
gehouden was stootende hem daermede zoe styff dat den want
berste ende zwancte ende alsoe jan de jonge liep opten suppliant
soe heeft hy geraect geweest van onder den stoel vanden suppliant
metten voirscreven pasmesse omtrent zyn boirste sulcx dat hy corts daernae
vande quetsueren is overleden ten grooten verdriete vanden selven
suppliant diewelcke aleest zoe dat hy peys gemaict heeft ende
overcomen is met partie intercesseerde vreesende nochtans rigeur
van iusticien hem heeft geabsenteert vuyt onsen lande ende
heerlicheden tot in meye lestleden ende meynende enige van zynen
vrienden dat een jaer geleden was hebben van onsen drossaet van
brabant savefoondinst ende geleyde vercregen voer drie weken om
binnen middelen tyde te $$$ binnen onsen voirscreven lande van brabant
ende te verwerven onse gracie ende remissie waeraf onse marcgrave
van antwerpen geadverteert zynde heeft den $$ suppliant snachts
geapprehendeert ende is in wegen ende in meyningen tegen hem te
procederen criminelyck ten waere dat onse gratie ende misericordie
hem hierop worde geextendeert ende verleent ons daerom oidtmoedelyck
biddende. soo eest dat wy desen aengesien geneycht wesende
ter bede des voirscreven suppliants ende willende hem in dit stuck prefereren
gracie ende miserecordie voer strangheyt ende rigeur van rechte hebben
den selven suppliant inden gevalle als boven quytgeschonden ende vergeven
scelen quyte ende vergeven vuyt sunderlinger gracien bij desen onsen
brieve tfeyt ende ongeval boven geruert mitsgaders alle
offencien ende bruecke corporelle ende criminelle daerinne hy ter
cause voirscreven mits dat daeraen cleven mach tegen ons ende
iusticie mesdaen ende mesbruyct mach hebben ende hebben hem
daeraf were gestelt ende gerestitueert stellen were ende restitueren tot
zynen goede name fame ende geruchte in onsen voirscreven lande van
brabant ende allen anderen onsen landen ende heerlicheden ende tot zynen onverbeurde
goederen indien hy eenige onder ons heeft gelegen ende in alder manieren
soe hy was voer die toecompste vanden voirscreven feyte imponerende hierop
eeuwich gezwych onsen procureur generael in brabant onsen voirscreven marcgrave
van antwerpen ende allen anderen iusticien ende officieren wie zy zyn
satisfactie ende beternisse yerst ende voer al ge$$ der partien
geinteresseerde indien die noch niet ge$$ en zy ende eenige daertoe
stae c$$ alleenlyck behoudelyck dat de voirscreven suppliant gehouen sal zyn
voir voirscreven feyt tegens ons te beteren civilyck nae gelegentheyt vande zaken ende
faculteyt van zynen goederen met oick te betalen die redelycke costen
van iusticien hieromme alreede gedaen ende te doene allet ter taxatie
ende moderatien van onsen lieven ende getrouwen cancellier ende luyden van onsen
rade in brabant die wy daertoe gecommitteert hebben ende committeren by desen
ontbieden daerom ende bevelen den selven onsen cancellier ende raidsluyden
dat voer hen geroepen deghene die daerom behoiren geroepen te zyne
procederen wel ende deuchdelyck ter verificatien ende interventien van dese ende
totte taxatien ende moderatien van de voirscreven amende ende costen van
iusticien alsoe zy sullen bevinden gehoiren welck intervenement
de voirscreven suppliant gehouden sal zyn te versuecken ende hem in persoene te
presenteren in onsen voirscreven raede binnen zes maenden naestcomende opte
pene van te verbeuren deffect van desen $$ dat ge$$ ende de selve
civile boete ende costen van iusticien getaxteert ende betaelt zynde in handen
vanden genen dien dat behoiren sal zy onse voirscreven procureur generael in brabant
onse marcgrave van antwerpen ende alle anderen onse regteren iusticieren
officieren ende ondersaten iegewoirdich ende toecomende die dat aengaen sal
mogen hueren stedehouderen ende eenyegelyck van hen besunderlyck soe hem toebehoert
jegewoirdiger gracien ende remissien ende van alle den inhouden van desen
inder vuegen ende manieren voer verhaelt rustelyck ende vredelyck volcomelyck
ende eeuwelyck genyeten ende gebruycken sonder hem te doene oft te laten
gescieden nu noch in toecomende tyde ennich hueren letsel oft
moeyenisse aen lyve noch aen goede ter contrarien maer indien
zyn lyff oft ennige van zynen goederen daeromme gearresteert becomende
oft belet waeren dan zy die setten ende stellen terstont ende sonder versueck tot geheele
ende volcomenlyck delivratie want ons gelieft ende ten eynde dat
vast ende gestadich blive tot eeuwigen dagen zoe hebben wy onsen zegel
hieraen doen hangen behoudelyck in anderen dingen onsen rechte ende eenyegelyck
anderen dessyns. gegeven in onse stad van bruessel inde maent van augusto int
jaer ons heren duysent vyfhondert vierende veertich van onsen keyser ...
txxv° ende van onsen rycken van castillien ende anderen t xxix° aldus gescreven
opte plycke byden keyser in zynen rade ende onderteeckent boudewyn
visa propter.
gecollationeert ende bevonden accorderende
met zynen originale by my
facuwez